ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004585
ขอให้ปรับปรุงการปฏิบัติหน้าที่ของเจ้าหน้าที่เทศกิจ สำนักงานเขตบางกอกใหญ่ กรุงเทพมหานคร กรณีอนุญาตให้ทำการจอดรถบนบาทวิถี บริเวณ สี่แยกท่าพระ แขวงวัดท่าพระ เขตบางกอกใหญ่ กรุงเทพมหานคร จุดสังเกต มาจากตลาดท่าพระรุ่งเรือง ติดสี่แยกท่าพระ ก่อนจะถึงปากซอยวัดประดู่ในทรงธรรม ซอยเพชรเกษม 15 เนื่องจากผู้ร้องแจ้งว่าได้ทำการจอดรถส่วนบุคคลไว้บริเวณบนบาทวิถีหน้าบ้านของตนเอง จากนั้นมีเจ้าหน้าที่เทศกิจคนที่ 1 (เพียงกล่าวถึงเท่านั้น) แจ้งให้ผู้ร้องนำรถไปจอดบนถนน ซึ่งผู้ร้องก็ดำเนินการตามที่เจ้าหน้าที่เทศกิจแจ้ง แต่ปัจจุบัน (วันที่ 3 กุมภาพันธ์ 2566) เจ้าของร้านสี่แยกนมหกเพศหญิง (เพียงกล่าวถึงเท่านั้น) อายุประมาณ 50 ปี สูงประมาณ 165 เซนติเมตร รูปร่างท้วม ผิวขาว ผมยาว (ไม่ทราบลักษณะเพิ่มเติม) ขับไล่ให้ผู้ร้องนำรถไปจอดบนบาทวิถี ช่วงเวลาประมาณ 09.00 น. เพราะจะให้ลูกค้าของร้านเข้ามาจอดบริเวณดังกล่าวแทน ซึ่งประสบปัญหาเป็นระยะเวลา 1 เดือนแล้ว ผู้ร้องเห็นว่าบริเวณดังกล่าวเป็นหน้าบ้านของตนเอง ไม่ทราบว่าจะต้องย้ายไปจอดรถที่ใด และประสงค์ที่จะดำเนินการตามที่เจ้าหน้าที่เทศกิจคนแรกแนะนำ แต่เจ้าของร้านได้อ้างว่าได้จ่ายเงินให้กับทางเจ้าหน้าที่เทศกิจแล้ว (ไม่ทราบรายละเอียดเจ้าหน้าที่)(ระบุตามที่ผู้ร้องแจ้ง) ให้ผู้ร้องนำรถขึ้นไปจอดบนบาทวิถีได้เลย ผู้ร้องจึงประสงค์ให้หน่วยงานที่เกี่ยวข้องตรวจสอบและปรับปรุงการปฏิบัติหน้าที่ของเจ้าหน้าที่เทศกิจ ซึ่งเป็นผู้ที่เจ้าของร้านสี่แยกนมหก ได้อ้างอิงถึงดังกล่าว
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata